കളിക്കളത്തിലെ കരുത്തന് കോഹ്ലിയോ, ബാബര് അസമോ? ഇന്ത്യപാക് നായകരുടെ കണക്കുകള് ഇങ്ങനെ.. കളിക്കളത്തിലെ ചിരവൈരികളുടെ പോരാട്ടത്തിന് അപ്പുറം രണ്ട് നായകരില് ആരുടെ തന്ത്രങ്ങളാകും വിജയിക്കുക? ക്രിക്കറ്റ് ലോകം ആവേശത്തോടെ താരതമ്യം ചെയ്യുന്ന രണ്ട് പ്രതിഭകളുടെ പോരാട്ടം കൂടിയാണ് ഇന്ത്യപാക് മത്സരം. പാക് നായകന് ബാബര് അസമും, ഇന്ത്യന് നായകന് വിരാട് കോഹ്ലിയും, ഇരുവരും ആദ്യമായിട്ടാണ് ട്വന്റിട്വന്റിയില് നേര്ക്കുനേര് വരുന്നത്. ട്വന്റിയില് മികച്ച ഫോമില് കളിക്കുന്ന കോഹ്ലിയുടെ കീഴിലുളള ഇന്ത്യയും റണ്വേട്ടയില് അതിവേഗം മുന്നേറുന്ന ബാബര് അസമിന്റെ പാകിസ്ഥാനും ഏറ്റുമുട്ടുമ്ബോള് സമീപകാല കണക്കുകളില് മുന്നിലുളളത് പാക് നായകന് തന്നെയാണ്. ഐസിസി റാങ്കിങ് പരിഗണിച്ചാല് ടെസ്റ്റ് ക്രിക്കറ്റില് ബാറ്റ്സ്മാന്മാരില് വിരാട് കോഹ്ലി ആറാമതും ബാബര് അസം ഏഴാമതുമാണ് 783, 749 റേറ്റിങ്. എന്നാല് ഏകദിനത്തില് ബാബര് അസം ഒന്നാമതും കോഹ്ലി രണ്ടാമതുമാണ് 873, 844 റേറ്റിങ്. ട്വന്റി20യിലും 819 റേറ്റിങ്ങോടെ ബാബര് അസം രണ്ടാമതുണ്ട്. കോഹ്ലിയാകട്ടെ 717 റേറ്റിങ്ങോടെ നാലാം സ്ഥാനത്താണ്. അന്താരാഷ്ട്ര തലത്തില് നടന്ന അവസാന പത്ത് ട്വന്റി20 മത്സരങ്ങള് പരിഗണിച്ചാലും ബാബര് അസമിന്റെ തട്ട് താഴ്ന്ന് തന്നെയിരിക്കും.The post കളിക്കളത്തിലെ കരുത്തന് കോഹ്ലിയോ, ബാബര് അസമോ? ഇന്ത്യപാക് നായകരുടെ കണക്കുകള് ഇങ്ങനെ.. first appeared on MalayalamExpressOnline.